ประกาศกรมสรรพสามิตเรื่องกำหนดสถานที่ยื่นแบบรายการภาษีและชำระภาษีสรรพสามิต[๑] เพื่อเป็นการอำนวยความสะดวกให้แก่ผู้เสียภาษีสรรพสามิตในการยื่นแบบรายการภาษีและชำระภาษี อาศัยอำนาจตามความในมาตรา ๕๙วรรคสาม แห่งพระราชบัญญัติภาษีสรรพสามิต พ.ศ. ๒๕๖๐ อธิบดีกรมสรรพสามิตโดยอนุมัติรัฐมนตรีว่าการกระทรวงการคลังจึงออกประกาศไว้ ดังต่อไปนี้ข้อ ๑ ในประกาศนี้ภาษี หมายถึง ภาษีสรรพสามิตและให้หมายความรวมถึงภาษีสรรพสามิตที่เก็บเพิ่มเพื่อกระทรวงมหาดไทยและเงินที่มีกฎหมายกำหนดให้กรมสรรพสามิตเป็นผู้จัดเก็บผู้ให้บริการรับชำระเงิน หมายถึงธนาคารหรือผู้ประกอบธุรกิจให้บริการรับชำระเงินแทนที่ได้ทำความตกลงกับกรมสรรพสามิตแบบรายการภาษี หมายถึง แบบรายการภาษีสรรพสามิต (ภส.๐๓ ๐๗)สำหรับผู้ประกอบอุตสาหกรรม แบบรายการภาษีสรรพสามิต (ภส.๐๓ ๐๘) สำหรับผู้ประกอบกิจการสถานบริการ และแบบนำส่งเงินที่มีกฎหมายกำหนดให้กรมสรรพสามิตเป็นผู้จัดเก็บข้อ ๒ ให้ธนาคารกรุงไทยจำกัด (มหาชน) และสำนักงานสาขาของธนาคารที่ตั้งอยู่ในเขตกรุงเทพมหานครเป็นสถานที่ยื่นแบบรายการภาษีและชำระภาษีสำหรับผู้ประกอบอุตสาหกรรมหรือผู้ประกอบกิจการสถานบริการซึ่ง๒.๑ มีโรงอุตสาหกรรมหรือสถานบริการอยู่ในเขตกรุงเทพมหานคร๒.๒ มีโรงอุตสาหกรรมหรือสถานบริการอยู่ในเขตจังหวัดอื่นหรือมีโรงอุตสาหกรรมหรือสถานบริการหลายแห่งซึ่งอธิบดีอนุญาตให้ยื่นแบบรายการภาษีและชำระภาษี ณ กรมสรรพสามิตได้ข้อ ๓ ให้สำนักงานสรรพสามิตพื้นที่ใดพื้นที่หนึ่งในเขตกรุงเทพมหานครเป็นสถานที่ยื่นแบบรายการภาษีและชำระภาษีสำหรับกรณีผู้ประกอบอุตสาหกรรมหรือผู้ประกอบกิจการสถานบริการซึ่งมีโรงอุตสาหกรรมหรือสถานบริการแห่งหนึ่งหรือหลายแห่งอยู่ในเขตจังหวัดอื่นนอกเขตกรุงเทพมหานครและได้รับอนุมัติจากอธิบดีกรมสรรพสามิตให้ยื่นแบบรายการภาษีและชำระภาษีที่สำนักงานสรรพสามิตพื้นที่ใดพื้นที่หนึ่งในเขตกรุงเทพมหานครข้อ ๔ ให้การยื่นแบบรายการภาษีและการชำระภาษีดังต่อไปนี้เป็นการยื่นแบบรายการภาษีและชำระภาษี ณ สถานที่ ตามมาตรา ๕๙ วรรคสามแห่งพระราชบัญญัติภาษีสรรพสามิต พ.ศ. ๒๕๖๐ ไม่ว่าผู้มีหน้าที่เสียภาษีนั้นจะมีโรงอุตสาหกรรมหรือสถานบริการตั้งอยู่ ณ ท้องที่ใด ๆ ในราชอาณาจักร๔.๑การยื่นแบบรายการภาษีผ่านระบบเครือข่ายอินเทอร์เน็ตทางเว็บไซต์ของกรมสรรพสามิต หรือผ่านระบบเครือข่ายอินเทอร์เน็ตทางเว็บไซต์ของกระทรวงการคลัง หรือทางแอพพลิเคชั่น (Application) ซึ่งเป็นโปรแกรมคอมพิวเตอร์ประยุกต์ของกรมสรรพสามิตที่ใช้สำหรับการยื่นแบบรายการภาษีผ่านอุปกรณ์สื่อสารอิเล็กทรอนิกส์พกพาที่สามารถเชื่อมต่อระบบเครือข่ายอินเทอร์เน็ตได้(Mobile Device)๔.๒ การชำระภาษีผ่านระบบเครือข่ายอินเทอร์เน็ต หรือ ณจุดให้บริการของผู้ให้บริการรับชำระเงินที่ได้ทำความตกลงกับกรมสรรพสามิตไม่ว่าจุดให้บริการของผู้ให้บริการรับชำระเงินนั้นจะอยู่ ณ ท้องที่ใด ๆในราชอาณาจักร ในกรณีที่ได้ยื่นแบบรายการภาษีตาม ๔.๑ข้อ ๕ ผู้มีหน้าที่เสียภาษีที่มีความประสงค์จะยื่นแบบรายการภาษีและชำระภาษีตามข้อ ๔ จะต้องยื่นคำขออนุญาตพร้อมเอกสารดังต่อไปนี้ณ ศูนย์เทคโนโลยีสารสนเทศ กรมสรรพสามิต หรือสำนักงานสรรพสามิตพื้นที่หรือทางเว็บไซต์ หรือทางเว็บไซต์ กรณียื่นคำขออนุญาต ณ ศูนย์เทคโนโลยีสารสนเทศกรมสรรพสามิต หรือสำนักงานสรรพสามิตพื้นที่ หรือทางเว็บไซต์ - ๑๑) ท้ายประกาศนี้(๒)ข้อตกลงในการยื่นแบบรายการภาษีผ่านระบบเครือข่ายอินเทอร์เน็ตและชำระภาษีผ่านระบบเครือข่ายอินเทอร์เน็ตหรือผู้ให้บริการรับชำระเงินท้ายประกาศนี้(๓) หนังสือมอบอำนาจ๕.๒ กรณียื่นคำขออนุญาตทางเว็บไซต์ ) คำยื่นขอลงทะเบียนการเข้าใช้งานระบบบริการ ๓กรมภาษี ตามแบบที่กระทรวงการคลังกำหนด(๒) ข้อตกลงและเงื่อนไขในการใช้บริการระบบบริการ ๓กรมภาษี กระทรวงการคลังตามแบบที่กระทรวงการคลังกำหนด(๓) หนังสือมอบอำนาจ ตามแบบที่กระทรวงการคลังกำหนดเมื่อได้รับอนุญาตตามวรรคหนึ่งให้ผู้มีหน้าที่เสียภาษียื่นแบบรายการภาษีโดยพิมพ์รหัสผู้ใช้ (User ID) และรหัสผ่าน (Password) เพื่อเข้าสู่ระบบเครือข่ายอินเทอร์เน็ตและทำรายการในระบบเมื่อยื่นแบบรายการภาษีเสร็จแล้ว ผู้มีหน้าที่เสียภาษีจะต้องชำระภาษีโดยใช้วิธีการอย่างใดอย่างหนึ่งเพียงวิธีการเดียวดังนี้(๑) ชำระด้วยเงินสด(๒) ชำระด้วยวิธีการโอนเงินเข้าบัญชีเงินฝากธนาคารของกรมสรรพสามิต(๓) ชำระด้วยวิธีการหักบัญชีธนาคาร(๔)ชำระด้วยบัตรเครดิตที่ออกโดยธนาคารที่ได้ทำความตกลงกับกรมสรรพสามิต(๕)ชำระด้วยบัตรเดบิตที่ออกโดยธนาคารที่ได้ทำความตกลงกับกรมสรรพสามิต(๖) ชำระด้วยบัตร Tax Smart Card ที่ออกโดยธนาคารที่ได้ทำความตกลงกับกรมสรรพสามิต(๗)ชำระด้วยวิธีการอื่นที่เป็นการให้บริการของธนาคารที่ได้ทำความตกลงกับกรมสรรพสามิตนอกจาก (๑) - (๖)การยื่นแบบรายการภาษีสุราในกรณีที่เป็นการเสียภาษีสุราโดยใช้ระบบมาตรวัดและระบบคอมพิวเตอร์สื่อสารทางไกลของกรมสรรพสามิตหรือที่กรมสรรพสามิตรับรองตามระเบียบที่อธิบดีกำหนดจะต้องเป็นการยื่นแบบรายการภาษีผ่านผู้ควบคุมโรงอุตสาหกรรมเมื่อผู้ควบคุมโรงอุตสาหกรรมได้ดำเนินการส่งแบบรายการภาษีผ่านระบบเครือข่ายอินเทอร์เน็ตแล้วจึงจะเป็นการยื่นแบบรายการภาษีที่จะดำเนินการชำระเงินค่าภาษีตามวรรคสามข้อ ๖ การยื่นแบบรายการภาษีและชำระภาษีตามประกาศนี้มีเงื่อนไขดังนี้๖.๑การยื่นแบบรายการภาษีผ่านระบบเครือข่ายอินเทอร์เน็ตโดยมีการพิมพ์รหัสผู้ใช้ (User ID) และรหัสผ่าน (Password) เข้าสู่ระบบเครือข่ายอินเทอร์เน็ตและได้ทำรายการเสร็จแล้ว ให้ถือว่าเป็นการทำรายการยื่นแบบรายการภาษีโดยผู้มีหน้าที่เสียภาษีประเภทนั้นๆซึ่งจะถือเสมือนว่าผู้มีหน้าที่เสียภาษีได้ลงลายมือชื่อในเอกสารหรือรับรองเอกสารนั้นว่าถูกต้องแล้ว๖.๒ การชำระภาษี จะต้องดำเนินการให้แล้วเสร็จภายในเวลา ๒๒.๐๐ นาฬิกา จึงจะถือเป็นการชำระภาษีภายในวันนั้นหากเกินกำหนดเวลาดังกล่าวถือว่าเป็นการชำระภาษีในวันทำการถัดไปข้อ ๗ กรณีสินค้าสุราและยาสูบหรือยาเส้นเมื่อชำระเงินค่าภาษีแล้ว ผู้มีหน้าที่เสียภาษีจะต้องเสียภาษีให้เป็นไปตามที่กฎหมายกำหนดโดยปิดแสตมป์สินค้าสุราและยาสูบหรือยาเส้นหรือโดยใช้ระบบมาตรวัดและระบบคอมพิวเตอร์สื่อสารทางไกลของกรมสรรพสามิตหรือที่กรมสรรพสามิตรับรองตามระเบียบที่อธิบดีกำหนดแล้วแต่กรณี โดยเมื่อผู้มีหน้าที่เสียภาษีได้รับใบเสร็จรับเงินแล้วให้นำใบเสร็จรับเงินดังกล่าวไปดำเนินการเบิกแสตมป์สุราหรือแสตมป์ยาสูบเพื่อนำไปปิดสินค้าสุราและยาสูบหรือยาเส้นหรือนำไปยื่นต่อเจ้าพนักงานสรรพสามิต ณสำนักงานสรรพสามิตพื้นที่แห่งท้องที่ที่โรงอุตสาหกรรมตั้งอยู่ เพื่อให้เจ้าพนักงานสรรพสามิตสั่งจ่ายน้ำสุราตามที่กฎหมายกำหนดต่อไปข้อ ๘ ผู้ที่ได้ยื่นคำขอและข้อตกลงก่อนวันที่ประกาศนี้ใช้บังคับและยังอยู่ในระหว่างการพิจารณาให้ถือว่าเป็นคำขอและข้อตกลงตามประกาศนี้การดำเนินการใด ๆ ตามประกาศกรมสรรพสามิต เรื่องกำหนดสถานที่ยื่นแบบรายการภาษีและชำระภาษีสรรพสามิตและที่แก้ไขเพิ่มเติม รวมทั้งตามประกาศกรมสรรพสามิต เรื่องการยื่นแบบรายการภาษีผ่านระบบเครือข่ายอินเทอร์เน็ตและชำระเงินค่าภาษีสุราและเงินค่าแสตมป์ยาสูบผ่านระบบเครือข่ายอินเทอร์เน็ตหรือผู้ให้บริการรับชำระเงินและที่แก้ไขเพิ่มเติม ซึ่งได้ดำเนินการไว้ก่อนวันที่ประกาศนี้ใช้บังคับให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้หรือจนกว่าจะมีคำสั่งยกเลิก หรือเปลี่ยนแปลงข้อ ๙ ประกาศนี้ให้ใช้บังคับตั้งแต่วันที่ ๑๖กันยายน พ.ศ. ๒๕๖๐ เป็นต้นไปประกาศ ณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตเอกสารแนบท้าย๑. คำขออนุญาตลงทะเบียนเป็นผู้ยื่นแบบรายการภาษีผ่านระบบเครือข่ายอินเทอร์เน็ตและชำระภาษีผ่านระบบเครือข่ายอินเทอร์เน็ตหรือผู้ให้บริการรับชำระเงิน(ภส.๐๓ - ๑๑)๒. ข้อตกลงในการยื่นแบบรายการภาษีผ่านระบบเครือข่ายอินเทอร์เน็ตและชำระภาษีผ่านระบบเครือข่ายอินเทอร์เน็ตหรือผู้ให้บริการรับชำระเงิน(ดูข้อมูลจากภาพกฎหมาย)พัชรภรณ์/จัดทำ๓ตุลาคม ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ๑๑๙ ง/หน้า ๒๐๔ (เล่มที่ ๑)/๒๔ พฤษภาคม๒๕๖๑